3. การประกอบธุรกิจแต่ละประเภทบริการ

3.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน) ซึ่งเป็นสมาชิกตลาดหลักทรัพย์
แห่งประเทศไทยหมายเลข 26 โดยได้รับใบอนุญาตประกอบธุรกิจหลักทรัพย์ 4 ประเภท ได้แก่
นายหน้าซื้อขาย หลักทรัพย์ ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์
นอกจากนี้
บริษัทยังได้รับความเห็นชอบให้ประกอบธุรกิจที่ปรึกษาทางการเงินและธุรกิจการเป็นตัวแทนสนับสนุนการขายและรับซื้อคืนหน่วยลงทุน
ซึ่งปัจจุบันบริษัทประกอบธุรกิจนายหน้าซื้อขายหลักทรัพย์ การจัดจำหน่ายหลักทรัพย์
ธุรกิจที่ปรึกษาทางการเงิน และธุรกิจการเป็นตัวแทนสนับสนุนการขายและรับซื้อคืนหน่วยลงทุน
โดยบริษัทเน้นการประกอบธุรกิจนายหน้าซื้อขายหลักทรัพย์เป็นหลัก
และอยู่ระหว่างการพัฒนาธุรกิจการเป็นที่ปรึกษาการเงินและการจัดจำหน่ายหลักทรัพย์

3.1.1 ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัทโดยรายได้กว่าร้อยละ 90
ของรายได้รวมมาจากธุรกิจนี้
โดยลูกค้าของบริษัทมีทั้งลูกค้าบุคคลและลูกค้าสถาบันทั้งในประเทศและต่างประเทศ
ซึ่งบริษัทแบ่งการดูแลลูกค้าออกเป็น 2 ส่วนหลัก ๆ คือ
สายธุรกิจรายย่อยดูแลลูกค้าบุคคลและฝ่ายลูกค้าสถาบันดูแลลูกค้าสถาบัน ทั้งนี้
สัดส่วนการให้บริการแก่ลูกค้าบุคคล : ลูกค้าสถาบัน ในปี 2546 – 2548 เท่ากับร้อยละ 90 : 10
86 :14 และ 82 : 18 ตามลำดับ จะเห็นได้ว่าลูกค้าส่วนใหญ่ของบริษัทกว่าร้อยละ 80
เป็นลูกค้าบุคคล อย่างไรก็ดี ลูกค้าสถาบันของบริษัทมีแนวโน้มที่เพิ่มขึ้น

มูลค่าการซื้อขายหลักทรัพย์ของบริษัทปี 2548 มีมูลค่าประมาณ 228,321 ล้านบาท ซึ่งครองส่วนแบ่ง
การตลาดร้อยละ 2.81 ซึ่งอยู่ในอันดับที่ 16 โดยเพิ่มขึ้นจากปี 2547
ซึ่งครองส่วนแบ่งการตลาดร้อยละ 2.63 อยู่ในอันดับที่ 17 โดยมีมูลค่าการซื้อขายหลักทรัพย์ประมาณ
266,346 ล้านบาท ทั้งนี้
มูลค่าการซื้อขายหลักทรัพย์ขึ้นอยู่กับความเชื่อมั่นของนักลงทุนเป็นหลักซึ่งอาจเปลี่ยนแปลงตามภาวะการณ์ต่าง
ๆ ไม่ว่าจะเป็น ความผันผวนทางเศรษฐกิจ ตลาดเงิน และตลาดทุน ความผันผวนของราคาน้ำมัน
การขึ้นลงของอัตราดอกเบี้ย และเหตุการณ์ต่าง ๆ ที่สำคัญ เป็นต้น
ซึ่งภาวะการณ์ดังกล่าวมีผลต่อความเชื่อมั่นและการตัดสินใจของนักลงทุน

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัทแยกตามประเภทของลูกค้าและประเภทบัญชี

บัญชีซื้อขายหลักทรัพย์ของบริษัท แบ่งเป็น 3 ประเภท ดังนี้

1. บัญชีเงินสด (Cash Account)
เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัทภายใน 3
วันทำการนับถัดจากวันที่สั่งซื้อหลักทรัพย์
และบริษัทจะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 2 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่าง ๆ เช่น หน้าที่การงาน
รายได้ประจำ ประวัติ ฐานะ และหลักฐานทางการเงิน เป็นต้น ทั้งนี้
ลูกค้าต้องชำระราคาค่าซื้อหลักทรัพย์ภายใน 3 วันทำการนับถัดจากวันที่ซื้อหลักทรัพย์
และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3 นับถัดจากวันที่ขายหลักทรัพย์
ลูกค้าสามารถขอขยายวงเงินได้ ทั้งนี้ เป็นไปตามนโยบาย
การพิจารณาอนุมัติวงเงินซื้อขายหลักทรัพย์ของบริษัท

1.2 บัญชีเงินสดแบบมีหลักประกันเต็มจำนวน (Cash Balance)
เป็นบัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัท
หักด้วยมูลค่าซื้อหลักทรัพย์ที่ยังมิได้ชำระราคา

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย
บริษัทจะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด
บริษัทจะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
2548 เป็นต้นไป ต้องชำระราคาค่าซื้อและรับค่าขายผ่านระบบการหักบัญชีอัตโนมัติผ่านธนาคาร
(ATS) หรือผ่านบัญชีของลูกค้าที่มีอยู่กับบริษัทเพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้
ในอัตราส่วนขั้นต่ำที่บริษัทกำหนด ซึ่งต้องไม่ ต่ำกว่าร้อยละ 50
ตามประกาศของตลาดหลักทรัพย์แห่งประเทศไทย โดยบริษัทมีบริการให้ลูกค้ากู้ยืมเงินเพื่อซื้อ
หลักทรัพย์ได้ 2 ช่องทาง คือ กู้ยืมเงินจากบริษัท
หรือกู้ยืมเงินจากบริษัทหลักทรัพย์เพื่อธุรกิจหลักทรัพย์ (TSFC)

3. บัญชีอินเทอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของลูกค้า
โดยลูกค้าสามารถใช้บริการต่าง ๆ เช่น ดูข้อมูลความเคลื่อนไหวของราคาหลักทรัพย์ต่าง ๆ
ในตลาด หลักทรัพย์ และข้อมูลการลงทุนอื่น ๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

ทั้งนี้ บริษัทได้กำหนดนโยบายและวิธีการปฏิบัติงานด้านต่าง ๆ ไว้อย่างชัดเจน โดยสอดคล้องกับกฎ
ระเบียบ และข้อบังคับของหน่วยงานที่เกี่ยวข้อง คือ
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
ไม่ว่าจะเป็น การกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ 10%
ตามหลักเกณฑ์ เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกัน ที่บริษัทรับจากลูกค้า จะต้องเป็นเงินสด หรือ หุ้น หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์ จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัทมีนโยบายในการพิจารณาคัดเลือกลูกค้าที่มีฐานะทางการเงินและหน้าที่การงานที่มั่นคง
มีความสามารถ ในการชำระหนี้ ซึ่งลูกค้าแต่ละรายจะต้องมีคุณสมบัติตามหลักเกณฑ์ที่บริษัทกำหนด
โดยขั้นตอนการพิจารณาอนุมัติ วงเงิน และเปิดบัญชีซื้อขายหลักทรัพย์ของบริษัท มีดังนี้

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์
และให้ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์

-   สัญญาแต่งตั้งตัวแทนนายหน้าเพื่อซื้อขายหลักทรัพย์ และบันทึกข้อตกลงต่อท้ายสัญญา

-   บัตรแสดงตัวอย่างลายมือชื่อ

-   เอกสารประกอบการเปิดบัญชีอื่น ๆ มีดังนี้

+---------------------------+------------------------------------------+
| บุคคลธรรมดา                | เอกสารที่ต้องการ (รับรองสำเนาถูกต้อง)          |
+---------------------------+------------------------------------------+
|                           | สำเนาบัตรประจำตัวประชาชนหรือ บัตรข้าราชการ    |
|                           |                                          |
|                           | สำเนาทะเบียนบ้าน                           |
|                           |                                          |
|                           | สำหรับชาวต่างประเทศ:                       |
|                           |                                          |
|                           | สำเนาหนังสือเดินทาง                         |
|                           |                                          |
|                           | ใบอนุญาตการทำงาน (Work Permit)            |
+---------------------------+------------------------------------------+
| นิติบุคคล                    | เอกสารที่ต้องการ (รับรองสำเนาถูกต้อง)          |
+---------------------------+------------------------------------------+
|                           | ส                                        |
|                           | ำเนาหนังสือรับรองการจดทะเบียนจากกระทรวงพาณิชย์ |
|                           |                                          |
|                           | สำเนาหนังสือบริคณห์สนธิ และข้อบังคับของบริษัท      |
|                           |                                          |
|                           | สำเนารายงานกา                            |
|                           | รประชุมของคณะกรรมการที่ให้เปิดบัญชีซื้อขายหลักทรัพย์ |
|                           |                                          |
|                           | สำเนางบการเงิน 2 ปีล่าสุด                    |
|                           |                                          |
|                           | สำเนาใบอนุญาตประกอบกิจการ (กรณีเฉพาะ)       |
|                           |                                          |
|                           | ตัวอย่างลายม                               |
|                           | ือชื่อกรรมการผู้มีอำนาจลงนามและตราประทับของบริษัท |
|                           |                                          |
|                           | สำ                                       |
|                           | เนาบัตรประชาชน/หนังสือเดินทางของผู้มีอำนาจลงนาม |
|                           |                                          |
|                           | สำเนาทะเบียนบ้านของผู้มีอำนาจลงนาม            |
|                           |                                          |
|                           | สำหรับนิติบุคคลต่างประเทศ:                    |
|                           |                                          |
|                           | เอกสารประเภทเดียวกับนิติบ                    |
|                           | ุคคลไทยแต่ต้องได้รับการรับรองสำเนาถูกต้องจากกงสุล |
+---------------------------+------------------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและ
ให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งฝ่ายบริหารความเสี่ยง

4.
เจ้าหน้าที่ฝ่ายบริหารความเสี่ยงจะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่นๆ
และบันทึกผลการวิเคราะห์วงเงินซื้อขายหลักทรัพย์ที่ควรได้
รับอนุมัติตามนโยบายสินเชื่อของบริษัทเพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัทแล้ว
เจ้าหน้าที่ฝ่ายบริหารความเสี่ยงจะดำเนินการเปิดบัญชีในระบบ และแจ้งเลขที่บัญชี
วงเงินซื้อขายหลักทรัพย์ที่ได้รับอนุมัติ ให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัท
มีเอกสารเพิ่มเติมนอกเหนือจากเอกสารคำขอเปิดบัญชีซื้อขายหลักทรัพย์ที่กล่าวข้างต้น (บัญชีเงินสด)
ได้แก่

-   สัญญากู้ยืมเพื่อซื้อหลักทรัพย์

-   ข้อชี้แจงสำหรับการเปิดบัญชีซื้อขายหลักทรัพย์เครดิตบาลานซ์

 นโยบายการซื้อขายหลักทรัพย์สำหรับบัญชีเครดิตบาลานซ์ 

บริษัทมีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัท หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 30 ธันวาคม 2548 บริษัทมียอดการให้กู้ยืมเงินเพื่อซื้อหลักทรัพย์ในบัญชีเครดิตบาลานซ์ทั้งสิ้น
846.22 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัท มีนโยบายในการควบคุมความเสี่ยงดังนี้ :

1.  บริษัทให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัทสงวนสิทธิ์ในการพิจารณาอนุมัติเป็นรายกรณีไป

  2. กำหนดรายชื่อหลักทรัพย์ที่อนุญาตให้ซื้อในบัญชีเครดิตบาลานซ์ และอัตรามาร์จิ้นเริ่มต้น
  (Initial Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน
  สภาพคล่อง รวมถึงความผันผวนของราคา ซึ่งอัตรามาร์จิ้นเริ่มต้นที่บริษัทกำหนด
  จะต้องไม่ต่ำกว่าอัตราที่ตลาดหลักทรัพย์ แห่งประเทศไทยประกาศกำหนด

  3. บริษัทจะมีการทบทวนรายชื่อหลักทรัพย์ที่อนุญาตให้ซื้อในบัญชีเครดิตบาลานซ์ เป็นระยะ ๆ
  เว้นแต่ หลักทรัพย์ใดที่มีการเปลี่ยนแปลงอย่างมีนัยสำคัญ
  หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
  ตามประกาศของสำนักงานคณะกรรมการกำกับหลักทรัพย์และตลาดหลักทรัพย์
  บริษัทจะประกาศห้ามซื้อหลักทรัพย์นั้น ๆ ทันที

  4. การกำหนดจำนวนและมูลค่าหลักทรัพย์ที่อนุญาตให้ซื้อและถือไว้ในบัญชีเครดิตบาลานซ์ (Stock
  Concentration)

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย ต้องไม่เกิน 5%
    ของจำนวนหุ้นจดทะเบียนที่ชำระแล้ว (Paid up Shares) ของหลักทรัพย์นั้น ๆ

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้า ต้องไม่เกิน 0.5% ของ
    จำนวนหุ้นจดทะเบียนที่ชำระแล้ว (Paid up Shares) ของหลักทรัพย์นั้น ๆ
    หากเกินกำหนดดังกล่าว คณะกรรมการสินเชื่อ สงวนสิทธิ์ในการพิจารณาห้ามซื้อหลักทรัพย์นั้น ๆ
    เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่งที่ลูกค้าแต่ละราย
    จะสามารถซื้อและถือไว้ในบัญชีได้

-   บริษัทกำหนดให้จัดเกรดหลักทรัพย์ทุกหลักทรัพย์ที่อนุญาตให้ซื้อในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถซื้อและถือไว้
    ในบัญชีตามเกรดของหลักทรัพย์ ทั้งนี้
    บริษัทสงวนสิทธิ์ในการพิจารณาอนุมัติให้ลูกค้าสามารถซื้อและถือหลักทรัพย์บางหลักทรัพย์ได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับ ความน่าเชื่อถือ ฐานะทางการเงินของลูกค้า และข้อมูลอื่นๆ
    ที่เกี่ยวข้องกับหลักทรัพย์นั้น

5 หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด และ/หรือหลักทรัพย์ที่อยู่
ในรายชื่อที่บริษัทอนุญาตให้ซื้อในบัญชีเครดิตบาลานซ์เท่านั้น

อำนาจอนุมัติเกี่ยวกับธุรกรรมนายหน้าซื้อขายหลักทรัพย์

1.  การเปิดบัญชีและการอนุมัติวงเงินซื้อขายหลักทรัพย์

  -------------------------------- --------------------------------------
  ขอบเขตและเงื่อนไข                  ผู้มีอำนาจอนุมัติ

  วงเงินไม่เกิน 20 ล้านบาท             2 ใน 3 ของ คณะกรรมการสินเชื่อ

  วงเงินไม่เกิน 30 ล้านบาท             คณะกรรมการสินเชื่อทุกท่าน

  วงเงินเกิน 30 ล้านบาท               คณะกรรมการสินเชื่อทุกท่าน
                                   และคณะกรรมการบริหาร 1 ท่าน ซึ่งมิได้เป็นสมาชิก
                                   ของคณะกรรมการสินเชื่อ
  -------------------------------- --------------------------------------

2. การทบทวนวงเงิน

บริษัทกำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง อย่างไรก็ตาม
ลูกค้าสามารถขอปรับเพิ่มหรือลดวงเงินซื้อขายหลักทรัพย์ได้ ทั้งนี้
การขอปรับเพิ่มวงเงินซื้อขายหลักทรัพย์ยังคงต้องเป็นไปตามเกณฑ์การพิจารณาวงเงินซื้อขายหลักทรัพย์ของบริษัท
(รายละเอียดดูได้จากนโยบายการเปิดบัญชีและอนุมัติวงเงินซื้อขายหลักทรัพย์ให้แก่ลูกค้า ในส่วนที่ 2
– 17) พิจารณาประกอบกับข้อมูลอื่นที่เกี่ยวข้อง ได้แก่ ประวัติการชำระเงินในอดีต
ฐานะการเงินของลูกค้า เป็นต้น ทั้งนี้ อำนาจอนุมัติเป็นไปตามอำนาจในข้อ 1 ข้างต้น

3. การแก้ไขรายการซื้อขายหลักทรัพย์ที่ผิดพลาด

บริษัทกำหนดให้มีบัญชีซื้อขายหลักทรัพย์ผิดพลาดของบริษัท
เพื่อรองรับรายการซื้อขายหลักทรัพย์ที่เกิดจากความผิดพลาดของบุคลากรของบริษัทเท่านั้น
โดยการโอนรายการซื้อขายหลักทรัพย์ผิดพลาดเข้าบัญชีบริษัท
สามารถทำได้แต่ต้องอยู่ภายใต้ระเบียบปฏิบัติเกี่ยวกับการซื้อขายหลักทรัพย์ผิดพลาดของบริษัทซึ่งกำกับดูแลโดย
ฝ่ายตรวจสอบและพัฒนาระบบ (Compliance Department)

ในเบื้องต้นฝ่ายบริหารความเสี่ยงจะตรวจทานรายการดังกล่าวว่าเป็นไปตามระเบียบปฏิบัติฯ
ข้างต้นหรือไม่ ในกรณีมีประเด็นสงสัย
ฝ่ายบริหารความเสี่ยงจะแจ้งให้ฝ่ายตรวจสอบและพัฒนาระบบทราบ
เพื่อทำการตรวจสอบเพิ่มเติมต่อไป ทั้งนี้
เพื่อให้มั่นใจว่าการโอนรายการซื้อขายหลักทรัพย์ผิดพลาดเข้าบัญชีบริษัท
สอดคล้องกับกฎข้อบังคับของตลาดหลักทรัพย์แห่งประเทศไทย

บริษัทกำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น ในกรณีที่ไม่สามารถ
แก้ไขได้ทันที บริษัทอนุญาตให้คงค้างรายการซื้อขายหลักทรัพย์ผิดพลาดในบัญชีบริษัทได้เพียง 1 คืน
เท่านั้น หากเจ้าหน้าที่การตลาดจะขอให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายหลักทรัพย์ผิดพลาด กล่าวคือ
เจ้าหน้าที่การตลาดจะรับผิดชอบต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายหลักทรัพย์จากลูกค้า แต่หากไม่พบหลักฐาน ดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน และในกรณีที่เกิดผลขาดทุนเกิน
2,000 บาทต่อรายการ ต้องรายงานให้ประธานเจ้าหน้าที่บริหารร่วมทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชีซื้อขายหลักทรัพย์ผิดพลาดได้

งานวิจัย

บริษัทให้ความสำคัญกับงานวิจัยเป็นอย่างยิ่ง
โดยบริษัทเห็นว่างานวิจัยเป็นส่วนงานที่สนับสนุนทั้งทางตรงและทางอ้อมต่อธุรกิจนายหน้าซื้อขายหลักทรัพย์
โดยเน้นการได้รับข้อมูลที่ถูกต้อง ครบถ้วน และเพียงพอต่อการวิเคราะห์ตามหลักวิชาการ
และที่สำคัญข้อมูลที่ได้ต้องมีความทันต่อเหตุการณ์
ซึ่งจะนำไปสู่งานวิจัยที่มีคุณภาพและสามารถตอบสนองความต้องการของลูกค้ากลุ่มต่าง ๆ
ได้เป็นอย่างดี

ขั้นตอนการทำงานวิจัยของบริษัท มีดังนี้

บริษัทมีการแบ่งงานวิจัยตามกลุ่มลูกค้าได้ 2 กลุ่ม ได้แก่ งานวิจัยสำหรับลูกค้าบุคคลทั่วไป (Retail
Research) และงานวิจัยสำหรับลูกค้าสถาบันทั้งในประเทศและต่างประเทศ (Institutional
Research) โดยงานวิจัยของบริษัทครอบคลุมถึงภาวะโดยรวมของตลาดหลักทรัพย์
แนวโน้มของเศรษฐกิจทั้งในระยะสั้นและระยะยาว กลยุทธ์การลงทุน
และงานวิเคราะห์หลักทรัพย์ปัจจัยพื้นฐาน (Fundamental Analysis)
และงานวิเคราะห์ทางเทคนิค (Technical Analysis) ทั้งนี้
งานวิจัยของบริษัทซึ่งเขียนหรือเรียบเรียงโดยเจ้าหน้าที่ฝ่ายวิเคราะห์หลักทรัพย์รายย่อย /
ฝ่ายวิเคราะห์หลักทรัพย์สถาบันของบริษัท
ก่อนเผยแพร่จะต้องผ่านการพิจารณาอนุมัติของฝ่ายวิเคราะห์หลักทรัพย์รายย่อย
หรือฝ่ายวิเคราะห์หลักทรัพย์สถาบันแล้วแต่กรณี
เพื่อให้มั่นใจว่างานวิจัยดังกล่าวเป็นไปตามมาตรฐานที่กำหนด นอกจากนี้
บริษัทยังสามารถเข้าไปดูบทวิเคราะห์หรืองานวิจัยของกลุ่มยูโอบีในต่างประเทศได้เท่าเทียมกับลูกค้าของกลุ่มยูโอบี
โดยผ่านระบบเครือข่ายของกลุ่มยูโอบี

ทั้งนี้
บริษัทมีเป้าหมายในอนาคตที่จะพัฒนางานวิจัยทั้งในเชิงคุณภาพและปริมาณเพื่อที่จะตอบสนองความต้องการของลูกค้าได้อย่างมีประสิทธิภาพ
ซึ่งปัจจุบันผลงานวิจัยของบริษัทครอบคลุมประมาณร้อยละ 75 ของมูลค่าตลาด โดยครอบคลุม 85
หลักทรัพย์

ธุรกิจการจัดจำหน่ายหลักทรัพย์และธุรกิจวาณิชธนกิจ 

บริษัทได้รับอนุญาตให้ประกอบธุรกิจจัดจำหน่ายหลักทรัพย์และได้รับอนุญาตจากสำนักงาน ก.ล.ต.
ให้ประกอบธุรกิจการเป็นที่ปรึกษาทางการเงิน

ขอบเขตการให้บริการของฝ่ายวาณิชธนกิจ ครอบคลุมบริการต่อไปนี้

1)  บริการที่ปรึกษาทางการเงิน

-   การออกและเสนอขายหลักทรัพย์ อันได้แก่ ตราสารทุน ตราสารหนี้ ตราสารกึ่งหนี้กึ่งทุน
    ตราสารอนุพันธ์ การแปลงสินทรัพย์เป็นหลักทรัพย์ เป็นต้น ทั้งในตลาดแรกและตลาดรอง

-   การนำบริษัทเข้าจดทะเบียนในตลาดหลักทรัพย์แห่งประเทศไทย หรือตลาดหลักทรัพย์ใหม่

-   การควบรวมและการซื้อกิจการ

-   การปรับโครงสร้างทางการเงิน

-   การหาผู้ร่วมทุน เป็นต้น

2)  บริการด้านการจัดจำหน่ายและรับประกันการจำหน่ายหลักทรัพย์

3)  อื่น ๆ เช่น การศึกษาความเป็นไปได้ของโครงการ เป็นต้น

ทั้งนี้ บริษัทมีนโยบายเน้นให้บริการด้านตราสารทุน เช่น
การเสนอขายหลักทรัพย์ต่อประชาชนทั่วไปครั้งแรก (Initial Public Offering)
การเสนอขายต่อประชาชนทั่วไปสำหรับหุ้นเพิ่มทุนใหม่ (Second Public Offering)
การเสนอขายแก่ผู้ถือหุ้นเดิม (Right Issue) และการเสนอขายแก่นักลงทุนเฉพาะเจาะจง
(Private Placement) และการเป็นตัวแทนการจัดจำหน่ายหลักทรัพย์

นอกจากนั้น ยังเป็นที่ปรึกษาทางการเงินในการควบรวมกิจการ
การหาผู้ร่วมทุนและพันธมิตรในการดำเนินธุรกิจ

โดยในช่วงที่ผ่านมา บริษัทได้ให้บริการด้านวาณิชธนกิจ
โดยการร่วมเป็นผู้จัดจำหน่ายและรับประกันการจัดจำหน่ายหลักทรัพย์ให้กับหลายบริษัทจากหลากหลายอุตสาหกรรมซึ่งมีรายได้ค่าธรรมเนียมการจัดจำหน่ายหลักทรัพย์ตามงบการเงินสำหรับ
ปี 2548 (ม.ค.-ธ.ค.) มีจำนวน 2.65 ล้านบาท

ผลงานด้านที่ปรึกษาทางการเงินและการจัดจำหน่ายหลักทรัพย์ของบริษัท ในช่วงที่ผ่านมา สรุปได้ดังนี้

  -----------------------------------------------------------------------------------
  ปี      บริษัท                      บริการ
  ------ ------------------------- --------------------------------------------------
  2544   บมจ.นวลิสซิ่ง                ร่วมจัดจำหน่ายและรับประกันการจัดจำหน่าย

         บมจ. ปตท.                 ร่วมจัดจำหน่ายและรับประกันการจัดจำหน่าย

  2545   บมจ. ไอทีวี                 ร่วมจัดจำหน่ายและรับประกันการจัดจำหน่าย

         บมจ. เมเจอร์ ซีนีเพล๊กซ์ กรุ๊ป   ร่วมจัดจำหน่ายและรับประกันการจัดจำหน่าย

         บมจ. ไดโดมอน กรุ๊ป          ร่วมจัดจำหน่ายและรับประกันการจัดจำหน่าย

         บมจ. ซันไทย                ร่วมจัดจำหน่ายและรับประกันการจัดจำหน่าย
         อุตสาหกรรมถุงมือยาง          

         บล. ซิกโก้ (มหาชน)          ร่วมจัดจำหน่ายและรับประกันการจัดจำหน่าย

         บล. เกียรตินาคิน (มหาชน)     ร่วมจัดจำหน่ายและรับประกันการจัดจำหน่าย

         บมจ.ลลิล พร็อพเพอร์ตี้         ร่วมจัดจำหน่ายและรับประกันการจัดจำหน่าย

                                   

  2546   บมจ.แม็ทชิ่ง สตูดิโอ           ร่วมจัดจำหน่ายและรับประกันการจัดจำหน่าย

         บมจ.ไทยคูน เวิลด์ไวด์ กรุ๊ป     ร่วมจัดจำหน่ายและรับประกันการจัดจำหน่าย
         (ประเทศไทย)               

         บล. กิมเอ็ง (ประเทศไทย)     ร่วมจัดจำหน่ายและรับประกันการจัดจำหน่าย
         มหาชน                     

  2547   บมจ. ท่าอากาศยานไทย        ร่วมจัดจำหน่ายและรับประกันการจัดจำหน่าย

         บมจ. ตะวันออกพาณิช์ลีสซิ่ง      ร่วมจัดจำหน่ายและรับประกันการจัดจำหน่าย

         บมจ.เอสไอเอส ดิสทริบิวชั่น     ร่วมจัดจำหน่ายและรับประกันการจัดจำหน่าย
         (ประเทศไทย)               

  2548   บมจ. โกลว์ พลังงาน          ร่วมจัดจำหน่ายและรับประกันการจัดจำหน่าย

         บมจ.ไทยฮา                 ร่วมจัดจำหน่ายและรับประกันการจัดจำหน่าย

         บมจ. อินเตอร์ไฮด์            ร่วมจัดจำหน่ายและรับประกันการจัดจำหน่าย

         บมจ.                      ที่ปรึกษาทางการเงินในการออกหุ้นสามัญเพิ่มทุนแก่บุคคลในวงจำกัด
         แมกเนคอมพ์พรีซิชั่นเทคโนโลยี    
  -----------------------------------------------------------------------------------

3.1.3 ธุรกิจด้านบริการซื้อขายหน่วยลงทุน

ที่ผ่านมาบริษัทมีการให้บริการธุรกิจด้านนี้เป็นสัดส่วนน้อยอย่างไรก็ดีปัจจุบัน
บริษัทมีการขยายการให้บริการให้เพิ่มมากขึ้น
โดยมีเจ้าหน้าที่ผู้ติดต่อที่ขึ้นทะเบียนกับสำนักงานคณะกรรมการ ก.ล.ต. และพร้อมให้บริการแก่ลูกค้า
และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขยายบริษัทจัดการกองทุนต่างๆเพิ่มขึ้น เพื่อเพิ่ม สินค้าให้นักลงทุนมากขึ้น

3.1.4 ธุรกิจการลงทุน

ทั้งนี้ บริษัทไม่มีนโยบายลงทุนในหลักทรัพย์ เนื่องจากบริษัทได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ภาวะการซื้อขายหลักทรัพย์ในตลาดหลักทรัพย์เป็นปัจจัยสำคัญที่ส่งผลกระทบต่อธุรกิจนายหน้าซื้อขายหลักทรัพย์
ภายหลังจากภาวะตลาดซบเซา เนื่องมาจากผลกระทบของวิกฤตการณ์ทางเศรษฐกิจในปี 2543
และความไม่เชื่อมั่นของนักลงทุนต่อการฟื้นตัวของเศรษฐกิจ
รัฐบาลจึงแก้ปัญหาวิกฤตการณ์ทางเศรษฐกิจดังกล่าวโดยการดำเนินนโยบายอัตราดอกเบี้ยต่ำเพื่อกระตุ้นการบริโภคและการลงทุนของประชาชน
ส่งผลให้เกิดการปรับตัวเพิ่มขึ้นของดัชนีตลาดหลักทรัพย์และมูลค่าการซื้อขายหลักทรัพย์ โดยสิ้นปี
2546 ดัชนีตลาดหลักทรัพย์ปิดที่ระดับ 772.15 จุด เพิ่มขึ้นจากปี 2545 ซึ่งปิดที่ระดับ 356.48 จุด
คิดเป็นร้อยละ 116.60
และมูลค่าการซื้อขายหลักทรัพย์ในตลาดหลักทรัพย์เฉลี่ยต่อวันมีแนวโน้มปรับตัวสูงขึ้นจาก 8,357
ล้านบาทในปี 2545 ไปอยู่ที่ระดับ 18,908 ล้านบาทในปี 2546
ขณะที่มูลค่าหลักทรัพย์รวมตามราคาตลาด (Market Capitalization) ณ สิ้นปี 2546
มีการปรับตัวเพิ่มขึ้น เป็น 4.79 ล้านล้านบาท เมื่อเทียบจากปี 2545
ซึ่งมีมูลค่าหลักทรัพย์รวมตามราคาตลาด 1.99 ล้านล้านบาท

สำหรับภาวะการลงทุนในตลาดหลักทรัพย์ในปี 2547 มีมูลค่าการซื้อขายเฉลี่ยวันละ 20,508
ล้านบาท ปรับตัวเพิ่มขึ้นร้อยละ 8.46 เมื่อเทียบกับปี 2546 ซึ่งมีมูลค่าการซื้อขายเฉลี่ยวันละ
18,908 ล้านบาท และ ดัชนีตลาดหลักทรัพย์ ณ สิ้นปี 2546 ปิดที่ระดับ 668.10 จุด
ซึ่งปรับตัวลดลง 104.05 จุด เมื่อเทียบกับ ณ สิ้นปี 2546 ซึ่งปิดระดับ 772.15 จุด ทั้งนี้
มาจากการชะลอการลงทุนในตลาดหลักทรัพย์ของนักลงทุน จากปัจจัยที่มากระทบไม่ว่าจะเป็น
ภาวะราคาน้ำมันที่ขยับตัวสูงขึ้น การระบาดของโรคไข้หวัดนก ภัยพิบัติสึนามิ
ตลอดจนความไม่แน่นอนของสถานการณ์ในจังหวัดชายแดนภาคใต้

สำหรับการลงทุนในตลาดหลักทรัพย์ในปี 2548 ยังได้รับผลกระทบจากปัจจัยข้างต้น ประกอบกับความ
ผันผวนของอัตราดอกเบี้ย และสถานการณ์ทางการเมืองในประเทศและต่างประเทศ
และในชวงครึ่งหลังของป 2548
ภาวะเศรษฐกิจในประเทศไทยไดเริ่มฟืนตัวขึ้นหลังจากที่มีปจจัยหลายอยางที่สงผลกระทบทางลบในชวงครึ่งปแรก
โดยอัตราการเจริญเติบโตของระบบเศรษฐกิจของไตรมาสที่สามเพิ่มขึ้นรอยละ 5.3
เมื่อเทียบกับปกอนหนา ซึ่งเปนผลมาจากการใชจายของภาครัฐบาลเปนหลัก
ในขณะที่การนําเขาเพิ่มสูงขึ้นจากการเพิ่มขึ้นของราคาน้ำมันดิบ
ตลอดจนการสงออกที่ไมดีเทาที่ควร
รัฐบาลจึงไดออกมาตรการกระตุนเศรษฐกิจเพิ่มเติมอยางตอเนื่องในป 2548
โดยมาตรการที่สําคัญคือแผนการลงทุนของภาครัฐบาลในโครงสรางพื้นฐานของประเทศที่มีมูลคาสูงถึง
1.7 ล้านลานบาทภายใน 5 ปขางหนา อยางไรก็ตาม
ราคาน้ำมันที่เพิ่มสูงขึ้นอาจทําใหแผนการลงทุนของรัฐบาลไดรับผลกระทบในทางออม
เนื่องจากประเทศไทยยังคงตองพึ่งพาการนําเขาน้ำมันดิบจากตางประเทศอยู
แตสิ่งที่เปนผลกระทบโดยตรงคือ อัตราเงินเฟอที่จะเพิ่มสูงขึ้นอยางหลีกเลี่ยงไมได
โดยเพิ่มมากที่สุดในรอบ 7 ป
จึงทําใหธนาคารแห่งประเทศไทยจําเปนตองเพิ่มอัตราดอกเบี้ยมาตรฐานอยางตอเนื่องในป
2548 ปจจัยตางๆ
ที่กลาวมาขางตนส่งผลใหทิศทางของการลงทุนในตลาดหลักทรัพยนั้นมีความไมแนนอนสูงขึ้นแมวาการเพิ่มอัตราดอกเบี้ยในตลาดจะยังถือวาอยูในระดับที่เหมาะสม
ทำให้มูลค่าการซื้อขายเฉลี่ยในปี 2548 ซึ่งมีมูลค่าการซื้อขายเฉลี่ยวันละ 16,454 ล้านบาท
ปรับตัวลดลงเมื่อเทียบกับปี 2547 ซึ่งมีมูลค่าการซื้อขายเฉลี่ยวันละ 20,508 ล้านบาท
และดัชนีตลาดหลักทรัพย์ ณ สิ้นงวด 31 ธันวาคม 2548 ปิดที่ระดับ 713.13 จุด ปรับตัวเพิ่มขึ้น
45.63 จุด จาก 668.10 จุด ในปี 2547

ตารางการสรุปภาวะตลาดหลักทรัพย์แห่งประเทศไทย

  ----------------------------- ----------- ----------- ----------- ------------ -----------
  หน่วย : ล้านบาท                 2544        2545        2546        2547         2548

  ดัชนีตลาดหลักทรัพย์                303.85      356.48      772.15      668.10       713.73

  มูลค่าหลักทรัพย์ตามราคาตลาด        1,607,737   1,986,236   4,789,857   4,521,895    5,105,113

  มูลค่าการซื้อขายหลักทรัพย์รวม*       3,159,501   4,094,884   9,340,563   10,048,799   8,062,480

  มูลค่าการซื้อขายหลักทรัพย์เฉลี่ยต่อวัน   6,440       8,357       18,908      20,508       16,454

  อัตราเงินปันผลตอบแทน (%)         2.06        2.50        1.81        2.75         3.37

  อัตราส่วนราคาปิดต่อกำไรต่อหุ้น (เท่า) 4.92        6.98        13.65       9.40         9.40

  จำนวนบริษัทจดทะเบียน (บริษัท)      382         389         407         439          468
  ----------------------------- ----------- ----------- ----------- ------------ -----------

  หมายเหตุ : * เป็นมูลค่าทั้งซื้อและขายหลักทรัพย์

  ที่มา : ตลาดหลักทรัพย์แห่งประเทศไทย

การแข่งขันในการประกอบธุรกิจหลักทรัพย์ได้ทวีความรุนแรงมากขึ้นหลังจากการเปิดเสรีค่าธรรมเนียมนายหน้าซื้อขายหลักทรัพย์ตั้งแต่วันที่
1 ตุลาคม 2543 จากเดิมที่เคยกำหนดไว้ที่อัตราร้อยละ 0.50 ของมูลค่าการซื้อขาย
นโยบายดังกล่าวส่งผลให้เกิดการแข่งขันทางด้านราคาอย่างรุนแรงเพื่อขยายฐานลูกค้า
และส่งผลกระทบต่อเนื่องไปสู่การลดลงของรายได้ค่าธรรมเนียมนายหน้าซื้อขายหลักทรัพย์อย่างมาก
ดังนั้นเพื่อลดความรุนแรงของการแข่งขัน ทางด้านราคาลง
ตลาดหลักทรัพย์แห่งประเทศไทยจึงพิจารณาเปลี่ยนแปลงนโยบายโครงสร้างอัตราค่าธรรมเนียม
นายหน้าซื้อขายหลักทรัพย์เสรีเป็นการประกาศใช้อัตราค่าธรรมเนียนนายหน้าซื้อขายหลักทรัพย์ขั้นต่ำร้อยละ
0.25 ของมูลค่าการซื้อขายสำหรับนักลงทุนที่ซื้อขายผ่านเจ้าหน้าที่การตลาด และร้อยละ 0.21
ของมูลค่าการซื้อขายสำหรับนักลงทุนที่ซื้อขายผ่านระบบอินเตอร์เน็ต โดยมีผลบังคับใช้ตั้งแต่วันที่ 14
มกราคม 2545 ถึงวันที่ 13 มกราคม 2548 และ มีการขยายระยะเวลาต่อไปอีก 2 ปี จนถึงวันที่
13 มกราคม 2550 นอกจากนี้ ตลาดหลักทรัพย์แห่งประเทศไทยยังได้
มีการกำหนดนโยบายอัตราค่าตอบแทนที่ให้กับเจ้าหน้าที่การตลาด
เพื่อลดระดับความรุนแรงของการแข่งขันทางด้านราคาและการโยกย้ายบุคลากร
โดยเจ้าหน้าที่ในระบบ Salary Based
จะได้รับค่าตอบแทนเป็นเงินเดือนประจำและสำหรับเจ้าหน้าที่ในระบบ Incentive Scheme
จะได้รับอัตราค่าตอบแทนไม่เกินร้อยละ 27.5 ของรายได้ค่าธรรมเนียมนายหน้าซื้อขายหลักทรัพย์

อย่างไรก็ตาม แนวโน้มการแข่งขันในการประกอบธุรกิจหลักทรัพย์ยังคงอยู่ในระดับสูง
โดยปัจจุบันจำนวนบริษัทที่ประกอบธุรกิจการเป็นตัวแทนนายหน้าซื้อขายหลักทรัพย์มีจำนวนรวมทั้งสิ้น
37 บริษัท ซึ่งแต่ละรายดำเนินกิจการในรูปแบบที่คล้ายคลึงกัน
ดังนั้นรูปแบบการแข่งขันในอุตสาหกรรมนี้จึงมีแนวโน้มเปลี่ยนจากการแข่งขันทางด้านราคาเป็นการแข่งขันทางด้านคุณภาพและการให้บริการแทน
เช่น การให้บริการข้อมูลการวิเคราะห์หลักทรัพย์ การจัดสรรหุ้นใหม่ที่เสนอขายให้แก่ลูกค้า เป็นต้น

ตารางแสดงมูลค่าการซื้อขายหลักทรัพย์และส่วนแบ่งตลาดของบริษัทในปี 2546 – 2548

  ------------------------------------------- --------- --------- ---------
                                              ปี 2546    ปี 2547    ปี 2548

  มูลค่าการซื้อขายหลักทรัพย์รวมของบริษัท (ล้านบาท)      280,988   266,346   228,321

  ส่วนแบ่งการตลาดของบริษัท (ร้อยละ)                2.99      2.63      2.81

  อันดับส่วนแบ่งการตลาด                           11        17        16
  ------------------------------------------- --------- --------- ---------

  ที่มา : ตลาดหลักทรัพย์แห่งประเทศไทย

ที่ผ่านมา บริษัทมีมูลค่าการซื้อขายหลักทรัพย์ ในปี 2546 – 2548 เท่ากับ 280,988 ล้านบาท
266,346 ล้านบาท และ 228,321 ล้านบาท ซึ่งครองส่วนแบ่งการตลาดร้อยละ 2.99, 2.63
และ 2.81 ตามลำดับ ทั้งนี้
มูลค่าการซื้อขายหลักทรัพย์รวมที่ระดับจุดคุ้มทุนของบริษัทเฉลี่ยอยู่ที่ประมาณ 350 ล้านบาทต่อวัน

ธุรกิจวาณิชธนกิจ

ปัจจุบันธุรกิจวาณิชธนกิจเป็นธุรกิจที่มีการแข่งขันมากขึ้นจากการที่รัฐบาลยังคงมีนโยบายผลักดันให้มีการแปรรูปรัฐวิสาหกิจโดยการจัดจำหน่ายหุ้นสู่สาธารณชนและนำหุ้นเข้าจดทะเบียนในตลาดหลักทรัพย์
ถึงแม้ว่าระยะเวลาการลดอัตราภาษีเงินได้นิติบุคคลของบริษัทจดทะเบียนที่เข้าจดทะเบียนทั้งในตลาดหลักทรัพย์และตลาดหลักทรัพย์ใหม่นั้นกำลังจะสิ้นสุดวันที่
31 ธันวาคม 2549
อย่างไรก็ตามแนวโน้มของบริษัทที่ต้องการระดมทุนทั้งในตลาดหลักทรัพย์และตลาดหลักทรัพย์ใหม่ก็ยังคงสูงขึ้นอย่างต่อเนื่อง

ที่ผ่านมา มีบริษัทที่เข้าทำการจดทะเบียนใหม่ในตลาดหลักทรัพย์แห่งประเทศไทยทั้งหมดในปี 2546
21 ราย คิดเป็นมูลค่าการระดมทุนรวม 18,646 ล้านบาท และในปี 2547 มี 36 ราย
คิดเป็นมูลค่าการระดมทุนรวม 36,204.57 ล้านบาท และในปี 2548 มี 36 ราย
คิดเป็นมูลค่าการระดมทุนรวม 16,854.07 ล้านบาท ตามลำดับ

สำหรับบริษัทที่เข้าจดทะเบียนในตลาดหลักทรัพย์ใหม่ในช่วงปี 2546 – 2548
มีจำนวนบริษัทที่เข้าจดทะเบียนใหม่เพิ่มขึ้น 6 ราย 14 ราย และ 14 ราย ตามลำดับ
โดยมีมูลค่าการระดมทุนเท่ากับ 765 ล้านบาท 1,400 ล้านบาท และ 1,414 ล้านบาท ตามลำดับ

+------------------------------------+----------+----------+---------+
|                                    | ปี 2546   | ปี 2547   | ปี 2548  |
+====================================+==========+==========+=========+
| ตลาดหลักทรัพย์แห่งประเทศไทย            |          |          |         |
+------------------------------------+----------+----------+---------+
| ดัชนีตลาดหลักทรัพย์แห่งประเทศไทย (จุด)    | 772.15   | 668.10   | 713.73  |
+------------------------------------+----------+----------+---------+
| จำนวนบริษัทจดทะเบียนใหม่ในตลาดหลักทรัพย์  | 21       | 36       | 36      |
+------------------------------------+----------+----------+---------+
| มูลค่าการระดมทุน (ล้านบาท)             | 1        | 3        | 16      |
|                                    | 8,646.01 | 6,204.57 | ,854.07 |
+------------------------------------+----------+----------+---------+
| จำนวนบริษัทจดทะเบียน                  | 407      | 439      | 468     |
+------------------------------------+----------+----------+---------+
| มูลค่าหลักทรัพย์รวมตามราคาตลาด (ล้านบาท) | 4        | 4        | 5,      |
|                                    | ,789,857 | ,521,894 | 105,113 |
+------------------------------------+----------+----------+---------+
| ตลาดหลักทรัพย์ใหม่                     |          |          |         |
+------------------------------------+----------+----------+---------+
| ดัชนีตลาดหลักทรัพย์ใหม่ (จุด)             | 343.70   | 188.07   | 158.23  |
+------------------------------------+----------+----------+---------+
| จำ                                 | 6        | 14       | 14      |
| นวนบริษัทจดทะเบียนใหม่ในตลาดหลักทรัพย์ใหม่ |          |          |         |
+------------------------------------+----------+----------+---------+
| มูลค่าการระดมทุน (ล้านบาท)             | 764.80   | 1,399.99 | 1       |
|                                    |          |          | ,414.38 |
+------------------------------------+----------+----------+---------+
| จำนวนบริษัทจดทะเบียน                  | 13       | 24       | 36      |
+------------------------------------+----------+----------+---------+
| มูลค่าหลักทรัพย์รวมตามราคาตลาด (ล้านบาท) | 13,691   | 11,703   | 14,314  |
+------------------------------------+----------+----------+---------+

ที่มา : ตลาดหลักทรัพย์แห่งประเทศไทย

ณ วันที่ 16 มกราคม 2549 มีบริษัทที่ปรึกษาทางการเงินที่ได้รับความเห็นชอบจากสํานักงาน
ก.ล.ต. ให้เป็นที่ปรึกษาทางการเงินตามขอบเขตที่สํานักงานกําหนดรวมทั้งสิ้น 70 บริษัท
ในจํานวนดังกล่าวเป็นบริษัทหลักทรัพย์ที่ได้รับใบอนุญาตในการประกอบธุรกิจการจัดจำหน่ายหลักทรัพย์ถึงจํานวน
31 บริษัท
โดยบริษัทหลักทรัพย์หลายแห่งได้เพิ่มประสิทธิภาพในการแข่งขันทั้งด้านปัจจัยของคุณภาพของทีมงาน
ประสบการณ์และความเชี่ยวชาญในธุรกรรมต่างๆ
ความคิดริเริ่มในการนำเสนอรูปแบบตราสารทางการเงินใหม่ๆ ปัจจุบันบริษัท
มีนโยบายที่ชัดเจนในการรุกสู่ธุรกิจวาณิชธนกิจ
ซึ่งจะเป็นการเสริมรายได้และสนับสนุนธุรกิจนายหน้าซื้อขายหลักทรัพย์ให้กับบริษัท
ถือเป็นการเพิ่มรายได้ให้กับบริษัทจากรายได้ค่าธรรมเนียมในการเป็นที่ปรึกษาทางการเงินและรายได้จากการจัดจำหน่ายหลักทรัพย์
โดยอาศัยความสัมพันธ์และฐานลูกค้าในกลุ่มยูโอบีในการเสนอการให้บริการและการขยายฐานลูกค้า

ทั้งนี้ บริษัทจะเพิ่มศักยภาพในการแข่งขันโดยอาศัยความช่วยเหลือจากบริษัทในกลุ่มในการพัฒนาขีด
ความสามารถในการให้บริการด้านวาณิชธนกิจและการขยายฐานลูกค้าตามที่กล่าวไปแล้วในหัวข้อ
3.1.2 ธุรกิจการจัดจำหน่ายหลักทรัพย์และธุรกิจวาณิชธนกิจ และตามรายละเอียดสัญญาให้บริการ
ในส่วนที่ 2 ข้อ 13 ข้อมูลที่เกี่ยวข้อง

3.2.2 ลักษณะลูกค้าของบริษัท

ลูกค้าของบริษัทมีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี
2546 – 2548 ดังนี้

  --------------------------------- ------------ ------------ -----------
  สัดส่วนประเภทลูกค้า (ร้อยละ)           ปี 2546       ปี 2547       ปี 2548

  ลูกค้าบุคคล                          89.66        85.94        81.18

  ลูกค้าสถาบัน                         10.34        14.06        18.82
  --------------------------------- ------------ ------------ -----------

ที่ผ่านมา สัดส่วนลูกค้าบุคคลของบริษัทลดลง
เป็นผลมาจากบริษัทมีการสูญเสียพนักงานการตลาดบางส่วนซึ่งลาออกไปปฏิบัติงานที่บริษัทหลักทรัพย์อื่น
สำหรับลูกค้าสถาบันของบริษัทมีสัดส่วนเพิ่มขึ้น โดยได้รับความช่วยเหลือในกลุ่มยูโอบี
ซึ่งมีการส่งลูกค้ามาให้กับบริษัท

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  -------------------------------- ------------ ------------ ------------
  สัดส่วนประเภทบัญชี (ร้อยละ)           ปี 2546       ปี 2547       ปี 2548

  บัญชีเงินสด *                       97.21        86.46        74.49

  บัญชีเครดิตบาลานซ์                   2.79         13.54        25.51
  -------------------------------- ------------ ------------ ------------

หมายเหตุ * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

จากข้อมูลในตารางข้างต้นจะเห็นได้ว่า
สัดส่วนการซื้อขายหลักทรัพย์ในบัญชีเครดิตบาลานซ์เพิ่มขึ้นอย่างต่อเนื่อง โดยในปี 2547
มีสัดส่วนเพิ่มขึ้นอย่างมากเมื่อเทียบกับปี 2546 จากร้อยละ 2.79 เป็นสัดส่วนร้อยละ 13.54
และในปี 2548 มีสัดส่วนบัญชีเครดิตบาลานซ์เพิ่มขึ้นจากปี 2547 จากร้อยละ 13.54 เป็นร้อยละ
25.51 เนื่องมาจากบริษัทมีนโยบายให้กู้ยืมเงินเพื่อซื้อหลักทรัพย์แก่ลูกค้ามากขึ้น

ทั้งนี้ ในปี 2548 บริษัทไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10
ของรายได้รวม ยกเว้น ยูโอบี เคย์เฮียน ไพรเวท ลิมิเต็ด
ซึ่งเป็นบริษัทหลักทรัพย์ในประเทศสิงคโปร์ ซึ่งส่งคำสั่งซื้อขายหลักทรัพย์ ของลูกค้าผ่านบริษัท
(ตามรายละเอียดในในส่วนที่ 2 ข้อ 11 รายการระหว่างกัน) ซึ่งมีสัดส่วนร้อยละ 17.57 ของ
รายได้รวม สำหรับรายได้จากลูกค้ารายใหญ่ 10 ลำดับแรก คิดเป็นสัดส่วนประมาณร้อยละ 42.08
ของรายได้รวม

3.2.3 กลยุทธ์การแข่งขันของบริษัท

1.  การใช้ประโยชน์จากความสัมพันธ์กับ ยูโอบี เคย์เฮียน โฮลดิ้ง ลิมิเต็ด และ กลุ่มยูโอบี
    ในการขยายฐานลูกค้า

บริษัทมีแผนขยายธุรกิจรายย่อยโดยใช้ความสัมพันธ์กับบริษัทในเครือ คือ ธนาคารยูไนเต็ด
โอเวอร์ซีส์ (ไทย) จำกัด (มหาชน) ซึ่งเป็นธนาคารที่มีสาขาทั่วประเทศไทยในการขยายฐานลูกค้า
ทั้งนี้ บริษัทได้เริ่มโครงการ Cross-Selling กับธนาคารยูไนเต็ด โอเวอร์ซีส์ (ไทย) จำกัด
(มหาชน) ตั้งแต่เดือนมีนาคม 2548 เพื่อแนะนำบริการการเป็นนายหน้า
ซื้อขายหลักทรัพย์ของบริษัทไปยังลูกค้าของธนาคารที่เป็นกลุ่มเป้าหมาย
โดยได้รับความร่วมมือจากธนาคารเป็นอย่างดี
ในส่วนของลูกค้าสถาบันบริษัทจะทำการขยายฐานลูกค้าผ่านเครือข่ายของกลุ่มยูโอบี
ซึ่งมีอยู่ในตลาดทุน ที่สำคัญทั้งในภูมิภาคเอเชียและภูมิภาคอื่น เช่น ในประเทศสิงคโปร์ ฮ่องกง
มาเลเซีย อินโดนีเซีย จีน อังกฤษ และสหรัฐอเมริกา เป็นต้น
โดยจะมีการแนะนำบริการของบริษัทตามสัญญาการให้บริการ (Service Agreement)
โดยรายละเอียดสามารถดูได้ในส่วนที่ 2 ข้อ 13 ข้อมูลที่เกี่ยวข้อง

2.  การพัฒนางานด้านวาณิชธนกิจ

บริษัทมีแผนขยายงานด้านวาณิชธนกิจ
เพื่อที่จะเสนอการให้บริการทางการเงินแก่ลูกค้าแต่ละรายตามความเหมาะสม
ซึ่งการให้บริการทางการเงินจะครอบคลุม ตลาดตราสารหนี้ ตลาดตราสารกึ่งหนี้กึ่งทุน
การแปลงสินทรัพย์เป็นหลักทรัพย์ และ กองทุนรวมอสังหาริมทรัพย์ เป็นต้น โดยร่วมมือกับ ยูโอบี
เคย์เฮียน ไพรเวท ลิมิเต็ด ในการขยายฐานลูกค้า โดยจะทำงานร่วมกับทีมงานจาก ยูโอบี
เคย์เฮียน ไพรเวท ลิมิเต็ด ตามสัญญาการให้บริการ (โดยรายละเอียดสามารถดูได้ในส่วนที่ 2 ข้อ
13 ข้อมูลที่เกี่ยวข้อง) ในการเสนอบริการการเป็นที่ปรึกษาทางการเงินในด้านต่าง ๆ เช่น
การปรับโครงสร้างบริษัทเพื่อนำบริษัทเข้าจดทะเบียนในตลาดหลักทรัพย์ การควบรวมกิจการ
การบริการในการนำบริษัทจดทะเบียนพบปะนักลงทุนต่างประเทศ (Road show) เป็นต้น

3.  การให้ความสำคัญกับคุณค่าของทรัพยากรบุคคล

บริษัทให้ความสำคัญในด้านการพัฒนาบุคลากร เนื่องจากปัจจัยสำคัญที่สุดในการดำเนินธุรกิจหลักทรัพย์
คือพนักงาน
ดังนั้นบริษัทมีนโยบายที่จะดูแลพนักงานเป็นอย่างดีในเรื่องของผลตอบแทนภายใต้กรอบระเบียบของตลาดหลักทรัพย์ฯ
อีกทั้งบริษัทยังมีการสนับสนุนการฝึกอบรมพนักงานอยู่ตลอดเวลา รวมทั้งการสนับสนุนงานด้านวิชาการ
งานวิจัย เครื่องมือทางการเงินใหม่ ๆ เพื่อสร้างโอกาสในการลงทุนให้แก่ลูกค้า และพนักงาน

4.  คุณภาพของงานวิจัย

บริษัทให้ความสำคัญกับงานวิจัยเป็นอย่างยิ่ง โดยเน้นการได้รับข้อมูลที่ถูกต้อง ครบถ้วน เพียงพอ
และที่สำคัญข้อมูลที่ได้ต้องมีความทันต่อเหตุการณ์
ซึ่งจะนำไปสู่งานวิจัยที่มีคุณภาพและสามารถตอบสนอง ความต้องการของลูกค้ากลุ่มต่าง ๆ
ได้เป็นอย่างดี ทั้งนี้ บริษัทมีเป้าหมายในอนาคตที่จะพัฒนางานวิจัยทั้งในเชิง
คุณภาพและปริมาณเพื่อที่จะตอบสนองความต้องการของลูกค้าได้อย่างมีประสิทธิภาพเพิ่มมากขึ้น

5.  การพัฒนาด้านเทคโนโลยี

บริษัทมีการลงทุนในด้านเทคโนโลยีสารสนเทศ โดยเฉพาะอย่างยิ่งในระบบการซื้อขายหลักทรัพย์
โดยบริษัทมีเป้าหมายที่จะพัฒนาให้มีประสิทธิภาพมากขึ้นและมีเสถียรภาพสูง
สามารถตอบสนองความต้องการของลูกค้า ได้อย่างรวดเร็วและแม่นยำ

3.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัทมาจากส่วนของผู้ถือหุ้นเป็นหลักโดยในบางช่วงเวลาอาจมีการกู้ยืมระยะสั้นจากสถาบันการเงินภายในประเทศเพื่อใช้เป็นเงินทุนหมุนเวียน
โดย ณ วันที่ 31 ธันวาคม 2548 บริษัทมีทุนจดทะเบียน 400 ล้านบาท ซึ่งชำระแล้ว 325 ล้านบาท
และไม่มีการกู้ยืมเงินใดๆ
ทั้งนี้โดยบริษัทมีหนี้สินที่ไม่นับรวมเจ้าหนี้ธุรกิจหลักทรัพย์และบัญชีซื้อขายหลักทรัพย์
ระหว่างบริษัทหลักทรัพย์ จำนวน 103.39 ล้านบาท และ ส่วนของผู้ถือหุ้น 1,383.59 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในช่วงระหว่างปี 2546 - 2548
บริษัทมีการกู้ยืมเงินระยะสั้นและวงเงินเบิกเกินบัญชีจากธนาคารยูไนเต็ด โอเวอร์ซีส์ (ไทย) จำกัด
(มหาชน) โดยเป็นการกู้ยืมในฐานะลูกค้าทั่วไปกับสถาบันการเงิน และกู้ยืมเงินจาก ยูโอบี
เคย์เฮียน ไพรเวท ลิมิเต็ด ตามรายละเอียดที่เปิดเผยไว้ในส่วนที่ 2 ข้อ 11 รายการระหว่างกัน

3.  การดำรงอัตราส่วนเงินกองทุนสภาพคล่องสุทธิ

ในช่วง ปี 2546 - 2548 บริษัทสามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละ 7
ซึ่งเป็นอัตราขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการกำกับหลักทรัพย์และตลาดหลักทรัพย์กำหนด
แสดงให้เห็นว่าบริษัทมีสภาพคล่องเพียงพอในการดำเนินธุรกิจ โดยในปี 2547
บริษัทมีอัตราส่วนเงินกองทุนสภาพคล่องสุทธิ อยู่ในช่วงร้อยละ 45.04 ถึงร้อยละ 162.21 และในปี
2548 บริษัทมีอัตราส่วนเงิน กองทุนสภาพคล่องสุทธิอยู่ในช่วงร้อยละ 43.75 ถึงร้อยละ 473.45
ทั้งนี้ โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่าง ๆ เช่น
ปริมาณการซื้อขายหลักทรัพย์ของลูกค้า
การจัดจำหน่ายหลักทรัพย์ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัท
เงินลงทุนของบริษัท เป็นต้น
สำหรับอัตราส่วนเงินกองทุนสภาพคล่องสุทธิของบริษัทจะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ t+3